|  |  |  |  |
| --- | --- | --- | --- |
| Εργαστήριο Χημείας, Βιοχημείας, Κοσμητολογίας |   |   | Έκδοση 1.1 |
| Έντυπο Ε13. Έντυπο ενημέρωσης και συγκατάθεσης |   |   |  12/12/2024 |

**ΕΝΗΜΕΡΩΣΗ:** Για την εκπαίδευση σας στο εργαστηριακό μάθημα που συμμετέχετε είναι απαραίτητη η χρήση βιολογικών δειγμάτων και για αυτό σας ζητείται να προσφέρεται κατάλληλο βιολογικό δείγμα. Η συμμετοχή σας στη λήψη βιολογικού δείγματος είναι απολύτως εθελοντική. Μπορείτε να αρνηθείτε να συμμετάσχετε χωρίς καμία αιτιολογία ή δικαιολογία. Μπορείτε να αλλάξετε γνώμη ανά πάσα στιγμή και να πάρετε πίσω το δείγμα σας ή να ζητήσετε την καταστροφή του.

**ΥΠΑΡΧΟΥΝ ΕΝΔΕΧΟΜΕΝΟΙ ΚΙΝΔΥΝΟΙ ΑΠΟ ΤΗ ΣΥΜΜΕΤΟΧΗ ΣΑΣ;** Η συμμετοχή σας στη λήψη βιολογικών δειγμάτων κατά την εκπαιδευτική διαδικασία δεν περιέχει κάποιο παραπάνω κίνδυνο από την συνήθη λήψη δειγμάτων από επαγγελματίες υγείας. Όπου χρειάζεται γίνεται υπό την επίβλεψη κατάλληλα εκπαιδευμένου εκπαιδευτικού και τηρούνται όλοι οι κανόνες βιολογικής ασφάλειας.

**ΥΠΑΡΧΕΙ ΚΑΠΟΙΟ ΟΦΕΛΟΣ ΑΠΟ ΤΗ ΣΥΜΜΕΤΟΧΉ ΣΑΣ;** Δεν υπάρχει οικονομική αμοιβή από την χορήγηση του βιολογικού σας δείγματος για εκπαιδευτικούς σκοπούς, εκτός από σχετικές διευκολύνσεις πριν ή κατά την διάρκεια του εργαστηριακού μαθήματος όπου θα χρησιμοποιηθεί.

**ΠΩΣ ΘΑ ΠΡΟΣΤΑΤΕΥΘΟΥΝ ΤΑ ΔΕΔΟΜΕΝΑ ΣΑΣ;** Δεν θα γίνει συλλογή προσωπικών δεδομένων που σας αφορούν. Δεν αναγράφονται ονόματα πάνω στα χορηγούμενα από εσάς δείγματα. To παρόν έντυπο θα διατηρηθεί ένα (1) χρόνο εάν είστε μεταπτυχιακός φοιτητής ή συμμετέχοντας σε πρόγραμμα δια βίου μάθησης. Εάν είστε προπτυχιακός φοιτητής θα διατηρηθεί το μέγιστο τρία (3) χρόνια.

**ΠΩΣ ΜΠΟΡΕΙΤΕ ΝΑ ΕΠΙΚΟΙΝΩΝΗΣΕΤΕ ΜΑΖΙ ΜΑΣ;** Για περαιτέρω πληροφορίες, διευκρινίσεις ή παράπονα σχετικά́ με τη διαδικασία παρακαλώ επικοινωνήστε μαζί μας: Πέτρος Καρκαλούσος, email: petef@uniwa.gr.

**ΥΠΟΒΟΛΗ ΚΑΤΑΓΓΕΛΙΩΝ:** Για οποιαδήποτε καταγγελία σχετικά με τη διεξαγωγή της έρευνας μπορείτε να απευθυνθείτε στην Επιτροπή Ηθικής και Δεοντολογίας της Έρευνας του Πανεπιστημίου Δυτικής Αττικής (ethics@uniwa.gr). Για οποιαδήποτε καταγγελία σχετικά με τη διαχείριση των προσωπικών σας δεδομένων μπορείτε να απευθυνθείτε και στον Υπεύθυνο Προστασίας Προσωπικών Δεδομένων του Πανεπιστημίου Δυτικής Αττικής, κ. Δημήτριο Μπλέτσα (d.mpletsas@uniwa.gr). Σε περίπτωση μη επίλυσης του προβλήματός σας μπορείτε να απευθυνθείτε στην Αρχή Προστασίας Προσωπικών Δεδομένων, συμπληρώνοντας το σχετικό έντυπο που βρίσκεται στην ιστοσελίδα αυτής (complaints@dpa.gr).

|  |  |  |
| --- | --- | --- |
| **ΔΗΛΩΣΗ ΣΥΓΚΑΤΑΘΕΣΗΣ**  | Ναι | Όχι |
| Ο/Η κάτωθι υπογεγραμμένος/η, δηλώνω ότι έχω ενημερωθεί πλήρως για τους όρους της χρήσης του βιολογικού μου δείγματος στην εκπαιδευτική διαδικασία. Παρέχω τη ρητή συγκατάθεσή μου για την χρήση του δείγματος μου στις εκπαιδευτικές εργασίες των εργαστηρίων του προγράμματος σπουδών μου. Έχω ενημερωθεί ότι μπορώ να ανακαλέσω την συγκατάθεσή μου οποιαδήποτε στιγμή. |  |  |
| Δέχομαι το δείγμα μου να χρησιμοποιηθεί και σε άλλη εργαστηριακή ομάδα, διαφορετική από αυτή που συμμετέχω και δίνω την άδεια μου στον επιβλέποντα διδάσκοντα να καταστρέψει το δείγμα στο τέλος του μαθήματος. |  |  |
| Δέχομαι το δείγμα μου να αποθηκευτεί κατάλληλα για μέγιστο χρονικό διάστημα ένα έτος, υπό την ευθύνη του διδάσκοντα.  |  |  |
| Ονοματεπώνυμο συμμετέχοντος ατόμου: |  |
| Ημερομηνία:  |  |
| Υπογραφή:  |  |